Александър Фьодоров
Сириус

Превод от руски: Диана Павлова, —

chitanka.info

Надменен Сириус във нощното небе стоеше.

Сред клоните премръзнали звънтеше леден вихър.

В разпенените гребени на тежките вълни

сиянието лунно като искри блестеше.

Но вече отшумяваше далеч ревът им гърлен,

като от планина се срутваха с търкаляне,

от пяната отвяваше вихрушката парцали,

и по скалите черни безредно ги разхвърляше.

В спокойните пристанища люлееха се кораби.

Аз забелязах пламъче в далечината гордо:

то ту се появяваше, ту чезнеше тревожно.

Чия душа си ти? Какво те води тука?

И нова сред звездите звездица заблещука…

На мястото на пламъка морето траур сложи.

1903

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.